**Zápisnica**

**zo zasadnutia Výboru regionálneho združenia SKSI Žilina,**

**konaného dňa 8. júna 2017 v Žiline**

**Prítomní:**

Ing. Boris Vrábel, PhD. – predseda Výboru RZ Žilina, Ing. Richard Gáborík, prof. Ing. Ján Čelko, PhD., Doc. Dr. Ing. Katarína Zgútová, Ing. Ivana Šubjaková, Ing. Štefan Binó, Ing. Karol Dobosz

**Ospravedlnený:**

Ing. Dušan Mišík, Ing. Oľga Štroncerová

**Program:**

1. Otvorenie, schválenie programu, voľba zapisovateľa a overovateľ
2. Oceňovanie študentských prác
3. Rôzne
4. Diskusia
5. Záver

**Bod 1**

**Otvorenie, schválenie programu, voľba zapisovateľa a overovateľa**

Rokovanie výboru RZ otvoril o 14.00 h predseda regiónu Ing. Boris Vrábel a privítal prítomných. Zároveň oboznámil prítomných s programom schôdze a navrhol za zapisovateľku Ing. Ľubicu Pokornú a za overovateľku Ing. Ivanu Šubjakovú.

Uznesenie k bodu 1:

Výbor RZ schvaľuje program zasadnutia výboru a schvaľuje za zapisovateľku Ing. Pokornú a za overovateľku Ing. Ivanu Šubjakovú.

Hlasovanie: Za: 7 Proti: 0 Zdržal sa: 0

**Bod 2**

**Oceňovanie študentských prác**

Ing. Vrábel navrhol, aby spôsob výberu diplomových prác (DP) a bakalárskych prác (BP) zostal zachovaný a teda, že fakulta elektronicky pošle nominované práce, z ktorých komisia vyberie tie najlepšie. Cenu predsedu RZ SKSI Žilina za najlepšiu DP by odovzdal predseda RZ Žilina na promóciách, ktoré budú 7. júla 2017 na ŽU, kde oznámi, že najlepšia DP spolu s ďalšími 2 vybranými DP budú zaslané do celoslovenského kola na Cenu predsedu SKSI do Bratislavy.

Cena za najlepšiu BP bude odovzdaná pri príležitosti Dňa otvorených dverí na ŽU (2/2018).

Je potrebné nadviazať spoluprácu aj so strednými školami (Stredná priemyselná škola stavebná v Žiline a Stredná odborná škola stavebná v Liptovskom Mikuláši) a motivovať ich k štúdiu na Stavebnej fakulte. Ing. Šubjaková vyjadrila ochotu vycestovať do LM a nadviazať spoluprácu z riaditeľom v LM. Študenti stredných škôl stavebných by sa tiež mohli zapojiť o súťaž o najlepšiu ročníkovú prácu (vhodné pre študentov 3. a 4. ročníkov). Ocenenie by si prevzali na Dni otvorených dverí na ŽU.

Návrh zloženia komisie pre výber najlepších študentských prác: Ing. Dobosz, Ing. Šubjaková, Ing. Štroncerová, Ing. Gáborík.

Uznesenia k bodu 2:

Výbor RZ SKSI Žilina schvaľuje Komisiu na výber najlepších študentských prác v zložení:

Ing. Dobosz – predseda, Ing. Šubjaková, Ing. Gáborík, Ing. Štroncerová.

Hlasovanie: Za: 7 Proti: 0 Zdržal sa: 0

Výbor RZ SKSI Žilina navrhuje, aby bola Cena predsedu RZ SKSI Žilina za najlepšiu diplomovú prácu odovzdaná na promóciách dňa 7. júla 2017.

Hlasovanie: Za: 7 Proti: 0 Zdržal sa: 0

Výbor RZ SKSI Žilina navrhuje, aby najlepšie 3 diplomové práce postúpili do celoslovenského kola na Cenu predsedu SKSI.

Hlasovanie: Za: 7 Proti: 0 Zdržal sa: 0

Výbor RZ SKSI Žilina navrhuje, aby sa ocenili 3 najlepšie bakalárske práce a ceny sa odovzdali pri príležitosti Dňa otvorených dverí na Žilinskej univerzite.

Hlasovanie: Za: 7 Proti: 0 Zdržal sa: 0

Výbor RZ SKSI Žilina poveruje Ing. Šubjakovú nadviazaním spolupráce so Strednou priemyselnou školou stavebnou v Žiline a Strednou odbornou školou stavebnou v Liptovskom Mikuláši a navrhla ocenenie najlepších ročníkových prác študentov.

Hlasovanie: Za: 1 Proti: 0 Zdržal sa: 1

Výbor RZ SKSI Žilina navrhuje odovzdať cenu za najlepšiu ročníkovú prácu pri príležitosti Dňa otvorených dverí na Žilinskej univerzite.

Hlasovanie: Za: 7 Proti: 0 Zdržal sa: 0

**Bod 3**

**Rôzne**

Doc. Zgútová informovala prítomných o stretnutí na Úrade SKSI ohľadne skúšok odbornej spôsobilosti na výkon činnosti SV, SD, ktoré sa konalo dňa 06.06.2017. Na stretnutí sa diskutovalo o požadovanom vzdelaní, nakoľko zákon 138/1992 znevýhodňuje absolventov stavebných fakúlt. Rovnako aj o požiadavke na 7 rokov odbornej praxe pri výnimke zo vzdelania, ktorá je v rozpore zo zákonom. Diskutovalo sa aj o spôsobe dokladovania praxe a doručovania dokladov.

Ing. Gáborík oznámil prítomným, že je potrebné odovzdať ocenenie prof. Vičanovi, ktorý sa nezúčastnil slávnostného odovzdávania ocenení počas Inžinierskeho dňa 2017.

Uznesenie k bodu 3:

Výbor RZ SKSI Žilina berie na vedomie informácie zo stretnutia ohľadne skúšok odbornej spôsobilosti na výkon činnosti SV, SD.

Hlasovanie: Za: 7 Proti: 0 Zdržal sa: 0

Výbor RZ SKSI Žilina navrhuje odovzdať ocenenie prof. Vičanovi na najbližšom zasadnutí Výboru RZ SKSI Žilina.

Hlasovanie: Za: 7 Proti: 0 Zdržal sa: 0

**Bod 4**

**Diskusia**

Následne prebehla neformálna diskusia.

**Bod 5**

**Záver**

Predseda regiónu Ing. Vrábel ukončil rokovanie o 16.00 h a poďakoval členom výboru ako aj pozvaným hosťom za účasť.

**Uznesenia:**

Výbor RZ SKSI Žilina schvaľuje Komisiu na výber najlepších študentských prác v zložení:

Ing. Dobosz – predseda, Ing. Šubjaková, Ing. Gáborík, Ing. Štroncerová.

Výbor RZ SKSI Žilina navrhuje, aby bola Cena predsedu RZ SKSI Žilina za najlepšiu diplomovú prácu odovzdaná na promóciách dňa 7. júla 2017.

Výbor RZ SKSI Žilina navrhuje, aby najlepšie 3 diplomové práce postúpili do celoslovenského kola na Cenu predsedu SKSI.

Výbor RZ SKSI Žilina navrhuje, aby sa ocenili 3 najlepšie bakalárske práce a ceny sa odovzdali pri príležitosti Dňa otvorených dverí na Žilinskej univerzite.

Výbor RZ SKSI Žilina poveruje Ing. Šubjakovú nadviazaním spolupráce so Strednou priemyselnou školou stavebnou v Žiline a Strednou odbornou školou stavebnou v Liptovskom Mikuláši a navrhla ocenenie najlepších ročníkových prác študentov.

Výbor RZ SKSI Žilina navrhuje odovzdať cenu za najlepšiu ročníkovú prácu pri príležitosti Dňa otvorených dverí na Žilinskej univerzite.

Výbor RZ SKSI Žilina berie na vedomie informácie zo stretnutia ohľadne skúšok odbornej spôsobilosti na výkon činnosti SV, SD.

Výbor RZ SKSI Žilina navrhuje odovzdať ocenenie prof. Vičanovi na najbližšom zasadnutí Výboru RZ SKSI Žilina.

.............................................

Ing. Boris Vrábel

Predseda RZ SKSI Žilina

**Zapísala**: Ing. Ľubica Pokorná

**So zápisom súhlasí**: Ing. Ivana Šubjaková